**Ministru kabineta noteikumu projekta “Grozījumi Ministru kabineta 2013.gada 9.jūlija noteikumos Nr.369 „Personu apliecinošu dokumentu informācijas sistēmas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2017.gada 22.jūlija likuma “Grozījumi Personu apliecinošu dokumentu likumā” 3.pants. Nodrošinātu Valsts kontroles Revīzijas Nr.2.4.1-10/2014 ziņojumā norādīto ieteikumu ieviešanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Personu apliecinošu dokumentu likuma 8.pantam personu apliecinošu dokumentu izsniegšanai, uzskaitei un pārbaudei izmanto valsts informācijas sistēmu “Personu apliecinošu dokumentu informācijas sistēma” (turpmāk — sistēma). Sistēmā iekļaujamo informāciju, kā arī sistēmas izveidošanas, uzturēšanas un izmantošanas kārtību reglamentē Ministru kabineta 2013.gada 9.jūlija noteikumi Nr.369 „Personu apliecinošu dokumentu informācijas sistēmas noteikumi” (turpmāk – noteikumi). Sistēmā pašlaik tiek uzkrāta gan vēsturiskā, gan aktuālā informācija par izsniegto personu apliecinošu dokumentu dzīvesciklu, neierobežojot informācijas glabāšanas ilgumu.2017.gada 22.jūlija likuma “Grozījumi Personu apliecinošu dokumentu likumā” 3.pants paredz, ka Ministru kabinets nosaka sistēmā iekļaujamo informāciju, tās glabāšanas termiņus un dzēšanas kārtību, kā arī sistēmas izveidošanas, uzturēšanas un izmantošanas kārtību, minētais stāsies spēkā 2017.gada 1.septembrī.Noteikumu projekts paredz kārtību sistēmā iekļauto datu glabāšanas termiņa noteikšanai un dzēšanai. Pamatinformāciju par personu apliecinošu dokumentu un tā izsniegšanu tiek piedāvāts saglabāt sistēmā pastāvīgi, lai nodrošinātu iespēju atklāt identitātes konfliktus, identitātes zādzības, kļūdainu vai prettiesisku rīcību personu apliecinošu dokumentu izsniegšanas procesā, kā arī pārliecināties par personas identitāti izsniedzot jaunu personu apliecinošu dokumentu. Informāciju, kam ir mazāk būtiska nozīme iepriekš minēto mērķu sasniegšanai, piedāvāts sistēmā glabāt 5 gadus pēc saistītā personu apliecinošā dokumenta derīguma termiņa beigām un pēc tam automātiski dzēst no sistēmas. Pēc Ārlietu ministrijas lūguma lai kontrolētu atgriešanās apliecību izsniegšanu, kā arī lai uzlabotu personu apliecinošu dokumentu izsniegšanas procesu, to papildinot ar informāciju par atgriešanās apliecības izsniegšanu personai, projekts paredz sistēmā iekļaut informāciju par atgriešanās apliecību izsniegšanu, atgriešanās apliecībās iekļautajām ziņām, kā arī informāciju par valsts nodevas samaksu par atgriešanās apliecību izsniegšanu.Noteikumu projekts arī harmonizē izmantoto terminoloģiju ar Ministru kabineta 2012.gada 21.februāra noteikumiem Nr.134 “Personu apliecinošu dokumentu noteikumi”, novēršot atšķirības attiecībā uz personas apliecības (eID kartes) PIN un PUK kodiem.Projekts paredz, ka tā 4.punkts stājas spēkā 2020.gada 1.septembrī. Šis datums izvēlēts ievērojot, ka līdz 2020.gada septembrim paredzēts izveidot jaunu personu apliecinošu dokumentu informācijas sistēmu, kuras funkcionalitāte ļaus izpildīt projekta 4.punktā noteikto un tās izstrādei nebūs nepieciešami papildus finanšu līdzekļi. Papildināt esošo sistēmu ar funkcionalitāti šajā noteikumu projektā paredzētā realizācijai nav ne tehnoloģiski, ne finansiāli izdevīgi. |
| 3. | Projekta izstrādē iesaistītās institūcijas | Pilsonības un migrācijas lietu pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pilsonības un migrācijas lietu pārvaldes darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina tiesības, pienākumus un veicamās darbības, jo viss tiek veikts automatizēti. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas, Pilsonības un migrācijas lietu pārvaldes mājaslapās. |
| 2. | Sabiedrības līdzdalība projekta izstrādē | Projekts 2016.gada 5.septembrī ievietots Pilsonības un migrācijas lietu pārvaldes mājaslapā sadaļā “Tiesību aktu projekti” un 2016.gada 5.septembrī Iekšlietu ministrijas mājaslapā sadaļā “Sabiedrības līdzdalība”, kā arī Valsts kancelejas mājaslapā. Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. |
| 3. | Sabiedrības līdzdalības rezultāti | Komentāri par projektu nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs R. Kozlovskis

Vīza:

Valsts sekretāra pienākumu izpildītājs D.Trofimovs

Peneze, 67219521

dzintra.peneze@pmlp.gov.lv